Kristin Chenowethová

**Kristi Dawn Chenowethová** (* 24. júl 1968, Broken Arrow, Oklahoma, USA) je americká filmová a divadelná herečka, speváčka. Známa je z filmov *[[Moja krásna čarodejnica]]* (2005), *[[Povedz, kto ťa zabil]]* (2007), *[[Chlapi z kalendára]]* (2009) alebo *[[Hairspray Live!]]* (2016). Má veľmi výrazný a vysoký hlas v rozsahu štyroch oktáv. U svojich fanúšikov má prezývku **Cheno**.

## Detstvo a mladosť
Narodila sa v Oklahome a krátko nato bola adoptovaná. Svoju biologickú matku nikdy nepoznala. Ako malá vystupovala v miestnych kostoloch, vyštudovala Broken Arrow Senior High School, kde sa podieľala na školských hrách. Na Oklahoma City University získala bakalársky (hudobné divadlo) a magisterský titul (opera).

Jej typ hlasu je soprán s rozsahom štyroch oktáv a schopnosťou zaspievať notu F nad vysokým C. Bola veľmi úspešná v operných súťažiach. Po ukončení školy sa  rozhodla presťahovať do New Yorku a začať svoju kariéru na Broadwayi.

## Kariéra

#### Televízia
Jej práca v televízií sa začínala menšími rolami v seriáloch. V seriáli *[[Západné krídlo]]* stvárnila mediálnu konzultantku a spoločne s ostatnými hercami bola nominovaná na Screen Actors Guild Award. V rokoch 2007 až 2009 sa predstavila v seriáli *[[Povedz, kto ťa zabil]]* ako servírka Olivia Snooks. Po boku Betty White sa objavila v seriáli *[[Núdzové pristátie]]* (2010). Tiež sa pripojila k seriálu *[[Glee]]*, kde ukázala svoj spevácky talent. Aj keď si v seriáli nezahrala dlho, v roku 2011 sa objavila aj v jeho filmovom spracovaní. Za postavu April Rhodes, ktorú stvárnila, získala nomináciu na cenu Satelite.
vľavo|náhľad|Kristin Chenoweth na módnej prehliadne šiat Daniel Swarovski

#### Film
Ako filmová herečka sa predstavila napríklad po boku Nicole Kidmanovej vo filme *[[Moja krásna čarodejnica]]* z roku 2005. O rok neskôr si zahrala menšiu rolu vo filme *[[Ružový panter]]* spolu s hercom Steveom Martinom a speváčkou Beyoncé. V tom istom roku sa účinkovala v rodinnej komédií *[[Rodinná dovolenka a iné nešťastia]]*, vo filme sa objavila po boku herca Robina Williamsa.

V roku 2008 sa predstavila ako staršia sestra Reese Witherspoonovej vo filme *[[Vianoce na štvrtú]]*. V romantickej komédií *[[Chlapci z kalendára]]* (2009) stvárnila okúzľujúcu manažérku E.J., ktorej sa vyhýba šťastie. Po boku herečiek Jaime Lee Curtisovej a Sigourney Weaverovej sa objavila v romantickej komédií *[[Zase ona!]]* (2010). V roku 2013 si zahrala spolu s Olesyou Rulinovou v komédií *[[Rodinný víkend]]*. S herečkou Menou Suvariovou účinkovala v snímke *[[Opposite Sex]]* (2014). V roku 2015 stvárnila postavu zlej kráľovnej Zloby v dobrodružnom filme *Nasledujúci*. 

#### Dabing
Venuje sa aj dabingovej práci. Svoj hlas prepožičala niekoľkým častiam animovanej rozprávky *[[Cilling]]*, rozprávky *[[Rio 2]]*, či v roku 2017 *[[My Little Pony: The Movie]]*.

## Súkromný život
V roku 2009 vyšla jej prvá autobiografia s názvom *A Little Bit Wicked: Life, Love, and Faith in Stages* o jej detstve v adoptívnej rodine a účinkovaní v muzikále *[[Wicked (muzikál)|Wicked]]*, ktorý ju preslávil, či o jej začiatkoch v Hollywoode. 

Podporuje práva homosexuálov, za čo bola so spevákom Rickym Martinom ocenená cenou Vita Russa za ich prínos k lepšiemu vnímaniu homosexuálnej komunity v USA. Mala vzťah s niekoľkými hviezdami z Hollywoodu, napríklad s hercami Sethom Greenom, Lane Garrisononom a Marcom Kudischom (s ktorým bola zasnúbená od roku 1998 do roku 2001), či producentom a spisovateľom Aaronom Sorkinom.

Trpí tzv. Ménièreovou chorobou – poruchou vnútorného ucha, ktorá môže spôsobiť závraty, bolesti hlavy a nevoľnosť. 

Tiež má svoju hviezdu na Hollywodskom chodníku slávy.

## Referencie


## Iné projekty

## Externé odkazy
* Oficiálna stránka
* 
* 
*  
* Kristin Chenoweth na FDb.cz

## Zdroj

Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Dabingové herečky USA
Kategória:Popové speváčky USA
Kategória:Operné speváčky USA
Kategória:Herečky divadelných muzikálov USA
Kategória:Držitelia Drama Desk
Kategória:Držitelia ceny Tony
Kategória:Držitelia ceny Emmy
Kategória:Hollywoodsky chodník slávy
Kategória:Aktivisti USA
Kategória:Aktivisti za ľudské práva
Kategória:LGBT aktivisti
Kategória:Osobnosti USA čerokézskeho pôvodu
Kategória:Osobnosti z Oklahomy